open-index/open-wikipedia-markdown huggingface dataset:
Xafecopy

**Xafecopy** a l'è 'n trojan per Android descovert a settember 2017 de la Kaspersky Lab che l'ha infettaa pussee de 4'800 utent in del sò primm mes, principalment in India, seguida de la Russia, del Messich e de la Turchia.

El se spantegava tipicament dent di applicazion de ottimizzazion del sistema e de la batteria e 'na voeulta installaa el dopera el Wireless Application Protocol per abbonà l'utent a di servizzi a pagament. El s'è demostraa bon de superà i sistema captcha.

A l'è presunt che 'l gh'abia del codes in comun cont el trojan Ztorg

## Riferiment
*Xafecopy: il connubio fra WAP-billing e malware Android è la nuova minaccia dal conto salato
Guardia di Rocca

La **Guardia di Rocca Nucleo Uniformato** a l'è 'na forza de polizia de San Marin che la se occupa de fà la Guardia d'onor al Palazz Publegh e de controllà i confin de la Republega. La gh'ha 40 guardij e 'l sò color a l'è el verd.

I sò compit a hinn el contròll dovanal del confin in tra el San Marin e l'Italia, el servizzi de guardia del Palazz Publegh e di àlter sed istituzionai, scorta valor e de personn, controll di armi, tutela de la sicurezza publega cont la soa unità antisommossa e 'l contròll de la viabilità.
Mel (desambiguazion)

## Toponem
* Mel (o Mell), pais lombard in provinça de Sondri
* Mel, pais venet in provinça de Bellun

## Maiar
* La mel, sostanza dolça prodota dei avie

## Television
* Mel, film per la television del Joey Travolta
Automotris ARST AdeS

I **automotris ARST AdeS** a hinn di automotris a scartament redutt Diesel doperaa in sui lign secondari de la Sardegna de la ARST e faa su de la Stadler Rail.

## Storia
'Sti motris a hinn staa crompaa in del 2014 dopo de 'na gara de la Region Sardegna cont l'obietiv de modernizzà la flotta di Ferrovij de la Region. La prima fornitura a l'era de 4 treni e la scomincia a circolà in del 2016, destinaa al sassares, e in del 2017 a hinn consegnaa 5 treni per la linia Macomer-Nuoro che entren in servizzi a la fin de l'ann.

## Caratteristegh tecnegh
I AdeS a hinn di motris bidirezionai cont du banch de manòvra e hinn dotaa de pianal rebassaa per favorì l'ingress, pedan per quej in sedia a rodell, e de 'n sistema de informazion ai passeggee e ambient climatizzaa.

Se pòden cobbià finna a 3 motris cont el noeuv sistema di respingent laterai, different de quej doperaa prima di ARST.

El treno a l'è predispost per l'ACCM, ossia l'automazion parziala di ferrovij a scars traffich.

## Galleria di foto


File:Stadler ARST FdS Sassari Alghero.jpg|Automotris a la stazion de Alghero
File:Alghero station 2018.jpg|Treno fermo a Alghero
File:AdeS a Sassari nel 2016.jpg|Motris a Sassari
File:Automotrice ARST ADeS 01–04 (03).jpg|Automotris in corsa al passagg a nivell
File:Automotrice ARST ADeS 01–04 (04).jpg|Automotris al passagg a nivell
File:Stadler ARST FdS Sassari Alghero 2.jpg|El treno in longhezza
File:Sassari station 2018 7.jpg|Automotris arenta a on ATR 365



## Riferiment
*Nuovi treni Stadler per la Nuoro - Macomer
*ARST: presentati i treni ADe Stadler
*In Sardegna il primo Stadler per ARST
*Ferrovie: A Macomer arrivano i nuovi treni Stadler 
*Trasporti ferroviari, inaugurati nuovi treni Stadler sulla Macomer-Nuoro. Pigliaru: risultato tangibile e grandi investimenti

## Alter progett
Paul Belmondo (pilota automobilistich)

El **Paul Belmondo** (Boulogne-Billancourt, el 23 de april del 1963), l'è un ex pilota de Formula 1 frances. L'è fiöö de l'atur Jean-Paul Belmondo e neut del scultur frances Paul Belmondo.
A l'è prupretari de la squadra *Paul Belmondo Racing* che l'ha partecipaa a la 24 Ur de Le Mans.

## Automobilism e television
Dopu risültaa minga trop sudisfacent in di categurej minur, l'ha curuu in Formula 1 cunt i scüderei March e Pacific Racing. El migliur risültaa in Formula 1 l'è un 9º post al Gran Premi d'Ungheria ind el 1992. 

En el setember 2007 ha partecipaa a "L'isula di famus" e l'ha perduu en semifinala.

## Risültaa in F1
Imper Roman d'Ocident

L**'Imper Roman d'Ocident** l'è nassid (segond la convenzion storega) ind el 395 a la mort del Teodosi I. La so cerna de spartir ol governar intra i so s'ciets, anca se l'era miga ind i so intenzion, l'ha portad a la formazion de duu organism statai qe i ha ciapads do strade diverse, e i s'è mai plu reunids. Ma jà de la tetrarqia del Dioclezian s'era començad a spartir intra plu capitai ol governar de l'Imper, voramai trop grand e con trop pericoi ai confin, e jamò de un poo l'era deventad normala la presenza de duu imperator, vun a ocident e vun a orient.

De tute i manere, l'ideia de unitaa l'è semper restaita, e ge sarà tants tentativ orientai de salvar la banda ocidentala e, despò de la so fin, de far-la renasser.

L'ultem imperador l'è d'ordinare considerads ol Romol August, tirads vià del tronn del Odoaqer ind el 476; *[[de iure]]*, però, l'ultem sovran l'è stait ol Juli Nepot, qe l'era stait fracads del pader del Romol, Oreste. Al tegniva anc'mò la sovranitaa in su la Dalmazia, e l'è mort ind el 480, intant qe l'era dree a organizar una spedizion militara per reciapar ol tronn.

## Riferiments
*
Manifest de Verona

El **Manifest de Verona** a l'è staa el pian programmatich del Partii Fassista Republegan per la Republega Sociala Italiana, el Stat fantocc de la Germania Nazista in l'Italia mìnga governada di Savoja e di Liaa.

Approvaa el 14 de november 1943 durant del Congress de Verona, a l'è consideraa l'att fondant del Stat, anca se la pupart di att a hinn staa no applicaa del sò governo.

## Contegnuu
El manifest el gh'ha 18 pont e l'éra introdott de 'n preambol in sui legg razziai e in su la lianza cont la Germania e 'l Giappon.

I pont revarden:
#Ciamà 'n Assemblea Costituenta per toeu via la monarchia e mett la republega
#Fà su la Costituenta cont i mèmber di sindacaa fassista e i reppresentant di circoscrizion e di provincc
#Libertà de critica in la Costituent, independenza de la magistratura e obbligh de convalida di arrest dent de ona semana
#Elezion popolara de la Cambra di Fass e di Corporazion e di reppresentant, nomina del governo de part del Duce
#Monopartitism cont on partii garant de la revoluzion fassista, sènza obbligh de vèss tesseraa per lavorà
#Cattolicesim religion de Stat cont tolleranza per i alter cult, finna che contrasten no cont la legg
#Qualifica di giudee 'me forestee e, in guerra, 'me nemis
#Tutela di confin de sangh d'Italia, abolizion del capitalism interno e respett di popolazion coloniai indigen, soratutt quej islamich
#Definizion del lavorà in ogni soa forma 'me fondament de la RSI
#Recognossiment de la proprietà privada senza sfruttament del lavorà
#Gestion di servizzi publegh de part del Stat e equiparazion de l'interess privaa a quell publegh
#Socializzazion de l'industria
#Espropriazion di terr incolt per dàj ai lavorator
#Diritt per i lavorator de lavorà in familia
#Diritt a la cà
#Iscrizion obbligatoria al sindacaa
#Salari minim, bottegh a prezzi calmeraa e pena de mort per i speculator del mercaa negher
#Affermazion del Partii 'me entità de la part del Popol

## Vos corelaa
*Costituzion de la Republega Sociala Italiana
De facto

***De facto*** l'è una locuzion latina qe la g'ha ol significad de "de fait", "ind la pratega".
L'è ol contrare de *[[de jure]]*, qe la vœl dir "segond la lej".

## Orijen e utilizazion
La locuzion l'è d'orijen romana, per esempe Ciceron la dovra ind el so discors *[[Pro Milone]]*:

## Riferiments
Polizia federala

La **polizia federala** a l'è, in d'on Stat federal, l'agenzia de Polizia che la gh'ha giurisdizion in su tutt el territori del Stat. A segonda del Stat la pò vess domà 'n agenzia de coordinament, 'me el Burò Federal de Polizia in Isvizzera, fà di indagin speziai o per di riatt particolar 'me l'FBI in di Stat Unii o garantì tutt l'orden publegh 'me la Polizei in Austria.

Despess i Stat Federai gh'hann di alter forz a nivell federal per esempi per el contròll de la frontera o di ferrovij.

## Vos corelaa
*Polizia locala
Michoacán de Ocampo

El **Michoacán de Ocampo** (nom ufizial in spagnö: *Estado de Michoacán*) a l'è vün di 31 stat federai del paes messich.

La sua capital l'è Morelia. In 'stu stat se tröven alter 113 cumün e ghe viv püssee de trides miliun d'abitant.
Morelia

Morelia a l'è una cità del Messich, la capital del stat de Michoacán. A l'è in d'una val granda a est de stat de Messich e Ucean Pacifich a ovest del 

Morelia a l'era la cità principala del Michoacán culunial. La sò architetüra e l'è eurupea di alter cità culuniaj perchè l'hann fada sü tüta i spagnöj.
József Antall

El **József Antall** (Budapest, 8 april 1932 - 12 dicember 1993) a l'è staa 'n docent, stòrich e politegh ongares, el primm minister del Paes elegiuu democraticament dòpo de la fin del comunism. In tra el 1989 e 'l 1993 a l'è staa el leader del Forum Democrategh Ongares.

## Riferiment
*József Antall - Britannica
Quarta Croxada

La **Quarta [[Croxada]]** l'è staita una spedizion militara, partida da Venezia ind el 1202.

L'obietiv l'eva la reconquista dei Lœg Sants, perdids con la borlada de Jerusalem; inscambe, despò de una serie de faits miga prevests (e sota influenza veneziana), l'è staita conquistada Costantinopel e cread un Imper Latin a'l post de qell Bizantin.

Del so desligament, in sui territore miga ciapads dei latin, i è nassids tri stats qe i n'ha ciamad l'ereditaa: l'Imper de Nicea, de Trebisonda e ol Despotad d'Epir. De l'oltra banda, la republega de Venezia l'ha ciapad tants territore e bas comerçai ind el mar Ejee, qe i ge darà el domini ind la rejon fina a'l rivar dei Otoman.

## Riferiments
*  Marco Meschini, *1204: l'incompiuta. La IV crociata e le conquiste di Costantinopoli*, Milano 2004, ISBN 8851401837.
*
Leap

**Leap**, ciamaa anca *Oompa-Loompa*, a l'è staa on worm per Mac OS X bon de spantegàss  in su la LAN cont el protocoll Bonjour de iChat descovert el 14 de febrar 2006.

A l'era on file compress cont dent on eseguibil che 'l faseva finta  de vèss 'n immagin del futur sistema operativ Apple. A l'era minga bon de infettà i applicazion de sistema ma domà quej in Cocoa.

El payload a l'era no direttament dannos ma per on bug l'impediva de avvià i applicazion infettaa.
Campiunaa del Mund de Formula 1 1992

El **Campiunaa del Mund de Formula 1 1992** l'è staa el 43° valid per el Campiunaa del Mund Piloti e 'l 34° per el campiunaa del Mund Custrutur. L'è iniziaa el 1° de marz e l'è finii el 8 de nuvember dopu 16 Gran Premi. El Campiunaa del Mund Piloti l'è staa vengiüü per la prima volta dal pilota britanich Nigel Mansell cun 108 punti, mentre el Campiunaa Custrutur l'è staa vengiüü per la quinta volta de la scüderia inglesa Williams cun 164 punti.

## Resucunt de la stagion
La süperiorità de la Williams FW14B del Nigel Mansell e del Riccardo Patrese la se ved sübit: la Williams la fa quater dupiett in di prem cinch Gran Premi, tücc vengiüü dal *Leon d'Inghiltera*. Gemò in Üngheria, a cinch gar da la fin, Mansell el venc el Campiunaa del Mund Piloti; la Williams la gh'ha de specià amò una gara per venc el Campiunaa del Mund Custrutur in Belgio. El Campiunaa del Mund de Formula 1 1992 el ved anca la prima vitoria de un giuven Michael Schumacher sö Benetton ind el Gran Premi del Belgio. Anca i dü alfier de la McLaren, Ayrton Senna e Gerhard Berger, i ghe riessen a vinc di cursi in de la stagion 1992: el brasilian el vinc tri gar e l'austriech dü.

## Clasifica piloti
Regn de Soissons

Ol **Regn de Soissons** o **Domini de Soissons** (in latin *Regnum Syagrii* o *Regnum Romanorum*) l'è stait l'ultem toc de l'Imper Roman d'Ocident a restar in pè, fina a'l 486.

## Storia
Ind el contest dei guerre civil e i invasion barbarege del tard imper, qesta porzion de Gallia setentrionala (governada del Ejidi) l'è restaita taiada for del rest dei territore roman, e l'ha tacad a governar-s deperlee in obedienza formala a l'imperator (457).

Ol sucessor del Ejidi l'è stait ol Paol. Mort lu (copad, fors per orden del Qilderig o del Odoacer), l'è tocad a'l Siagri.

Borlada la part ocidentala, ol *Re dei Roman* (come l'era ciamad dei barbar) l'ha recognossid la sovranitaa de l'Imper d'Orient, qe però al g'è miga rivad a aidar la lontana provinça. A la fin l'è staita conquistada dei Franc, despò de la bataia de Soissons.

## Riferiments
*
Costantinopel

**Costantinopel** o **Costantinopol** (in latin *Constantinopolis*, in grec antig Κωνσταντινούπολις, in grec modern Κωνσταντινούπολη, in turc otoman قسطنطینیه, in armen Կոստանդնուպոլիս) l'è staita capitala de l'Imper Roman e, despò de la so spartizion, de l'Imper Roman d'Orient. La g'ha ol nom del so fondador, l'imperador Costantin ol Grand.

## Storia
La citaa l'è staita fondada de l'imperador Costantin ind el 330 sul sit de l'antiga Bizanzi, per vesser la nœva capitala de l'Imper. Ind i agn la s'è slargada semper plussee, fina a quand l'è stait necessare far su una nœva cerca de mure, inscambe de qelle vegie del Costantin; ol lavorar l'è inviad de l'Imperador Teodosi II e i sarà finide ind el 413. I protejerà la citaa per plu de mella agn, e i sarà superade domà do volte: la prima, dei croxads ind el 1204 (qe però i passa de la banda del Corn d'Or, a travers i mure maritime) e dei Otoman ind el 1453, ann de la toma de la citaa de de l'Imper.

Despò de la conquista croxada la citaa la sarà capitala per una qualc agn (1204-1261) fina a la so reconquista (faita de l'Imper de Nicea).

Ind el 1453 la deventa capitala de l'Imper Otoman (e la comença a vesser ciamada anca Istanbul), fina a la fin de la prima guerra mondiala. Sota i nœv dominador l'è renœvada, despò del declin de l'ultem period bizantin (e i distruzion de l'ultem assede); la plu part dei ciexe i è trasformade in mosqee, infina la plu granda, *[[Hagia Sophia]]*.

Cond el rivar de la republega turca, la capitala l'è spostada a Ankara, e ind el 1930 l'Atatürk al lasserà domà ol nom *Istanbul*.

## Riferiments
*
Sergio Ricossa

El **Sergio Ricossa** (Turin, 6 de giugn 1927 - Turin, 2 de marz 2016) a l'è staa 'n economista italian, cognossuu soratutt per i sò attivitaa di divulgazion di dottrin liberaj e liberista.

## Publegazion
**Storia della fatica*, Armando, Roma 1974
**I fuochisti della vaporiera. Gli economisti del consenso*, Editoriale Nuova, Milano 1978
**Straborghese*, Editoriale Nuova, Milano 1980
**Teoria unificata del valore economico*, Giappichelli, Torino 1981
**L'economia in 100 grafici*, Mondadori, Milano 1984
**La fine dell'economia*, SugarCo, Milano 1986
**Impariamo l'economia. Idee, princìpi, teorie*, Rizzoli, Milano 1988
* (a cura di) *Aspetti attuali della teoria economica neoclassica*, Utet, Torino 1991
**Cento trame di classici dell'economia*, Rizzoli, Milano 1991
**I pericoli della solidarietà,* Rizzoli, Milano 1993. ISBN 88-17-84269-9
**Come si manda in rovina un Paese. Cinquant'anni di malaeconomia*, Rizzoli, Milano 1995
**Maledetti economisti. Le idiozie di una scienza inesistente*, Rizzoli, Milano 1996
**Dov'è la scienza nell'economia?*, Di Renzo Editore, Roma, 1997
**Dizionario di Economia*, Utet, Torino 1998 (terza edizione riveduta; prima edizione: 1982)
**Scrivi che ti passa*, Fogola, Torino 1999
**"Vivere è scegliere". Scritti di libertà*, Fondazione Achille e Giulia Boroli, Milano 2005 (raccolta di scritti tratti dalle altre opere, a cura di Paolo Del Debbio)
**La fine dell'economia. Saggio sulla perfezione", Rubbettino, Soveria Mannelli 2006
**Maledetti economisti. Le idiozie di una scienza inesistente*, Rubbettino, Soveria Mannelli 2010
**Manuale di sopravvivenza ad uso degli italiani onesti*, Rubbettino, Soveria Mannelli 2011
**Impariamo l'economia'', Rubbettino, Soveria Mannelli 2011

## Vos corelaa
*Scoeula austriega
Ad interim

***Ad interim*** a l'è 'n espression latina che la indica che 'na carega a l'è quattada temporaneament in attesa de la nomina o de la disponibilità del legittim reppresentant. 

Per esempi se on minister el se dimett el primm minister el pò deventà minister de quèlla materia *ad interim* in attesa de la nomina del noeuv minister; se la capitala de 'n Stat a l'è sotta la sovranità de 'n alter Stat la se pò scernì 'na capitala ad interim, 'me Taiwan che 'l reclama Nanchin 'me capitala, in la Cina popolara, ma el gh'ha i sò poder a Taipei.

## Vos corelaa
*Pro tempore
*Interim de Augusta
Continuum dialetal

Un **continuum dialetal** l'è una cadena de lengue o dialets (jeorgrafegament arent e imparentade) ind i quale la mutua intellejibilitaa l'è inversament proporzionala a la distanza jeografega. Donca, i parlants de do dialets aprœv i se capirà ben, ma i farà fadiga (o i ge riverà prope miga) qei de do bande lontane. Un esempe l'è l'insema dei lengue romanze in Europa, qe i g'ha dent anca ol lombard.

## Riferiments
*
Koobface

**Koobface** a l'è on worm desviluppaa per attaccà i utent di sitt e applicazion social tipo Facebook, Skype, Yahoo Messenger e di webmail e che 'l se spantegava anca in la LAN e in sui server FTP cont l'obietiv de creà ona botnet per descaregà di alter malware, per che i autor pagaven, in sui computer infettaa, inclus di malware che faseven DNS hijacking.

## Vos corelaa
*DNSChanger
Leonid Brežnev

**Leonid Il'ič Brežnev** (in russ *Леонид Ильич Брежнев*, in ucrain *Леонід Ілліч Брежнєв*; Kamenskoe, 19 dicember 1906 – Mosca, 10 november 1982) a l'è staa on politegh e militar sovietich, secretari del PCUS e, de facto, leader de l'URSS dal 1964 al 1982.

## Alter progett
Œ

Œ œŒ œ
**Œ** (minuscol: **œ**) l'è un grafema componid de *[[o]]* e *[[e]]* jontade insema, qe al fa part de l'abecee latin slargad.

A'l prencepe l'era domà una ligadura per representar ol ditong latin, po l'è deventada una letera deperlee.

## In lombard
In lombard l'è dovrada ind la grafia classega milanesa, ind el ditong *œu* (ø), anca se a'l dé d'incœ l'è de spess scriit desligad (*oeu*). La Scriver Lombard, inscambe, la l' dovra deperlee, semper per representar *ø*. L'è miga dovrada ind i grafie basade in sul modell ticines, qe i preferess ö.

## Ind i oltre lengue
L'è dovrada ind la moderna lengua norrena, ind l'IPA per representar la vocal anterior semidervida rotondada. In ingles antig ol grafema "œ" l'era dovrad per la trasliterazion de la runa  (ᛟ) del fuþorc anglo-sasson.
L'è dovrada anca ind la lengua francesa, anc se l'è miga elencada ind el abecee, e l'è ciamada *e dans l'o*, çoè "e ind la o".

## In informatega
Center-sinistra

El **center-sinistra** a l'è l'insemma di idej politegh che cerchen de volzà l'eguajanza e la giustizia sociala in l'ambit del sistema capitalista cont di legg 'me el salari minim e 'l sistema fiscal progressiv, in manera de sbassà el *gap* in tra i ricch e i pover.

A l'è tipicament de center-sinistra la socialdemocrazia, el socialism democrategh e di voeult i progressista, i radicaj i verd e la sinistra cristiana.

## Vos corelaa
*Sinistra
*Estrema sinistra
L

**L** (minuscol **l**), **ella** in lombard, l'è una letera de l'abecee latin.

Ol simbol [l] al representa una consonant lateral alveolar ind l'abecee foneteg internazional. 

## Riferiments
Guardia de confin (Polonia)

La **Guardia de confin** (**Straż Graniczna** in polacch) a l'è la polizia de frontera de la Polònia, nassuda in del 1928 e abolida in del 1939, cont l'invasion nazista, e poeu mittuda  ancamò in del 1990 cont la transizion a la democrazia. Durant del period comunista a hinn staa sostituii di Trupp de protezion de la frontera.

## Alter progett

## Vos corelaa
*Servizzi di Tass e de la Dovana
A ol Franzesch Olivee

**A ol Franzesch Olivee** (titol intregh: *A ol Franzesch Olivee par numerada dit a ol Colombee al cerca de tornà in grazia ai Lustrissim Scior Patron e ja prega de caritaa e misericordia*) a l'è on librett publicaa a Comm el 21 de agost del 1806 in la stamparia Ostinadell.
L'autor (anca se in del librett a l'è minga staa scrivuu) el saria el scior Giuli Zeser Gatton (1741-1809), gesuitta comasch e omm de coltura e scienza.
El se tratta del primm lavorà scritt in dialett comasch. El liber a l'è citaa anca in del vocabolari (1845) de l'abaa Peder Mont.
## El liber
El liber el se presenta come ona perorazzion del scior Franzesch Olivee, on vegg paisan che 'l lavora per el Capitol de Comm. Quell lì el saria borlaa in desgrazzia per via de ona lit de reditaa cont i sò nevod Ignazzi e Franzesch (soratutt l'Ignazzi). Quei duu lì, per mezz de bosii e omission, eren reussii a veng la causa, anca grazzia al patrocini del scior Canevee, el delegaa del Capitol.In del liber, l'Olivee el cerca de spiegà i sò reson, cont el sostegn moral e religios del sò confessor (dedree al qual la se scond la figura de l'autor).
Republica di Tre Piev

La **Republica di Tre Piev** (italian: *Repubblica delle Tre Pievi*; romanc: *Trai Plaivs*; todesch: *Drei Pleven*) a l'è staa on territori semi-indipendent de la Lombardia, in su la riva del Lagh de Comm.

## Storia
L'è nassuda intorna al 1183 dopo de la Pas de Costanza, e l'ha mantegnuu la soa utonomia respett al Ducaa de Milan per on bell poo de secoi. La citaa pussee importanta l'era Gravedona, per la soa antighitaa e per el fatto de vess in su la Veggia Strada Regina, che de Comm la passava el Pass del Spluga e la rivava a Coeuira.
L'utonomia di Tre Piev la finiss in del secol XV: in del 1512 riva i Grison, che ciappen el controll de la zona, e le conserven fina al 1524. In del 1525 el condottier milanes Gioann Giacom Medegh (ditt *el Medeghin*) el conquista la zona e 'l la fa vegnì el sò feud personal. El Medeghin (leaa con Milan e i Spagnoeu) e i Grison (leaa di Frances) combattarann fina al 1532, in quei che hinn cognossuu 'me i "guerr de Muss". La segonda guerra de Muss (1531-1532) l'è vengiuda di Grison, ma el trattaa de pas el ghe imponn de zed i Tre Piev al Ducaa de Milan, che in del 1535 (quand che 'l moeur el Francesch II Sforza) el finiss in di man del Regn de Spagna. De quell moment, i Tre Piev ghe vann adree a la storia de Comm e de Milan. 
## El territori
El territori de la republica a l'era quell di tre piev de Dongh, Gravedona e Soregh:
*piev de Dongh: Cremia, Dongh, Garzen, Germasen, Muss, Pianell, San Grigoeu, Stazzona
*piev de Gravedona: Domas, Doss, Gravedona, Liv, Pej, Traversa, Vercana
*piev de Soregh: Bugiall, Colegh, Gera, Montemezz, Olgiasca, Soregh, Trezzon 
## Varda anca
*Guerr de Muss
*Strada Regina
Ironem Moron

L**'Ironem Moron** (italian: *Girolamo Morone*; Milan, 1470 - San Casciano in Val di Pesa, 1529) a l'è staa on nobel e politegh milanes, loeugh-tenent general e gran cangeler del Ducaa de Milan.

## Biografia
El partegniva a ona fameja nobela milanesa. Del 1499 al 1512 l'è staa on sostegnidor di re de Francia, che aveven conquistaa el Ducaa de Milan. Poeu dopo l'è passaa cont el duca noeuv, el Massimilan Sforza: quell lì el l'ha mandaa 'me ambassador in del papa Leon X, e per compensall el gh'ha conzess la contea de Lecch (1513). Quand i Frances hann ciappaa anmò el Ducaa (1515) el Moron l'ha cercaa de fà de mediador, e soratutt l'ha cercaa di vantagg personai: ma i Frances gh'hann minga daa tropp a trà, perchè se fidaven pu.
In del 1521 i Sforza hinn tornaa in sul trono de Milan cont el duca Francesch II Sforza: a quell temp el Moron l'è vegnuu senator. Dopo de la Bataja de Pavia (1525), el papa Clement VII l'ha propost de mett in pee ona liga tra i Statt italian e la Francia, e l'Ironem Moron l'è staa del stess parer. Per 'sta reson, l'ha brigaa cont el Fernand Francesch d'Avalos (el capp di soldaa imperiai in Italia), e 'l gh'ha inzubii in cambi la corona de Napoli. Ma el d'Avalos el l'ha tradii, e inscì el Moron l'è finii in preson.
Dopo de 'sti event, el Moron l'è staa semper fedel a l'imperador, e l'ha anca compagnaa i soldaa todesch a Roma in del 1527. 

A l'è mort duu agn pussee tard, in di operazzion militar contra Fiorenza.
Vocabolario dei dialetti della città e diocesi di Como

El **Vocabolario dei dialetti della città e diocesi di Como** a l'è vun di dizzionari storegh del lombard, publicaa in del 1845 de l'abaa comasch Peder Mont (1794-1856).
## El vocabolari

Nassuu in su l'esempi del vocabolari milanes del Franzesch Cherubin (publicaa in quatter volumm in del 1839-1843), in del lavor de l'abaa Mont se ghe gionta on interess per la glottologia e a la teoria del sostratt. De fatti, el Mont el ciappa i paroll del comasch (e de olter zonn de la diocesi: soratutt la Valtolina e i vai del Tesin) e 'l je mett in relazzion cont i paroll di lengov celtegh, anca se despess i etimologii hinn minga giust.
Inoltra, in apendis el presenta ona lista de dodes version de la Parabola del Fioeu Trason voltaa in vari dialett del territori diocesan comasch:
#Semogh (frazzion de Val de Dint)
#Tej
#Bosaggia
#Montagna
#Pos'ciav
#Livign
#i Tre Piev
#Valmasgia
#Leventina
#Val de Bregn
#Val Verzasca
#Comm.
Per el sò interess anca per i dialett di vai, a l'è vun di primm basei per la dialettologia tesinesa. 
## Ligamm de foeura
*El test intregh
Milton Friedman

El **Milton Friedman** (Brooklyn, 31 de luj 1912 – San Francisco, 16 november 2006) l'è staa 'n economista american, principal esponent de la scoeula de Chicago e fondator del pensee monetarista, vincitor del Premi Nobel per l'Economia in del 1976. 

L'è staa on consiliee del president american Ronald Reagan e de la prima ministra inglesa Margaret Thatcher e l'è staa 'n sostenitor del liber mercaa e di libertà de l'individov, tant de menà innanz 'na campàgna per toeu via la coscrizion in di Stat Unii e de vèss contrari a la guerra a la droga.

In tra i sò idej principai la gh'era la flat tax, l'imposta negativa e 'l voucher scoeula, de che l'éra on gran sostenitor per via de la soa contrarietà al monopoli de l'istruzion.

L'è staa criticaa per el sò rappòrt cont el Cile de l'Augusto Pinochet, che l'ha applicaa 'na part di sò politegh econòmegh, anca se lu l'ha negaa de avè avuu de rappòrt dirett cont el regimm.

## Riferiment
*Milton Friedman - Treccani

## Alter proget

## Vos corelaa
*Anarcocapitalism
*Neoliberism
*Regola de Friedman
*Regola del k-percent de Friedman
*Liber de Scernì
*Rose Friedman
*David Friedman
Locomotiva FS E.430

La **Locomotiva FS E.430**, in principi **RA 34**, a l'era 'na locomotiva elettrega a correnta alternada trifas di ferrovij italian.

## Storia
La locomotiva, fada su in del 1900 per la Rete Adriatica in Ongaria de la Ganz e di fabbrich meccanich del Regn, a l'è staa vun di primm esempi de motris de treno alimentada a correnta alternada, hinn staa numeraa 34.1 e 34.2.

In del 1905 a hinn crompaa di Ferrovij del Stat italian e cambiaa de numer in 0341-0342 e in del 1914 hinn numeraa definitivament E.430.1 e E.430.2.

Dal 1928 a hinn tolt via de la red de la Valtolina, indova 
eren doperaa per el traffigh merci e, dòpo del pensionament di Automotris FS E.1 e E.2, per i passegee, e mandaa al Brenner per fà la manovra di treni.

## Tecnega
Eren faa su de dò semicass vincolaa in manera permanenta cont on soffiett snodaa, per fà su l'ambient de la gabina. Degià che a l'epoca a l'era impossibil la rivettatura a ras, i bullon a hinn visibil. Ògni semicassa la gh'eva on carrell rigid faa de dò sal e i motor de trazion, de 150 cavaj, eren quatter e taccaa direttament. On trolley a stanga el garantiva la captazion.

La visibilità a l'éra garantida de trii veder innanz e quatter per latt, sènza nissun sistema de pulizia.

## Esemplar conservaa
L'unità E.430.001 a l'è conservàda al Musee de la Scienza e de la Tecnologia "Leonardo da Vinci" de Milan

## Bibliografia
* 
* Michele Mìngari, Gian Franco Ferro, Franco Dell'Amico, *Viaggio in trifase. 75 anni di corrente alternata FS*, Milano, ACME, 2009, pp. ISBN 978-88-96759-07-3
Penetration test

On **penetration test** a l'è, in sicurezza informatega, 'na simulazion de 'n attacch informategh fada de 'n security hacker autorizzaa per descovrì eventuai bug o error de sicurezza de 'n software, de 'na red o de 'na procedura per poeu consiliànn la resoluzion.

## Vos corelaa
*White hat
*Tiger team
Rodong Sinmun

El **Rodong Sinmun** (*로동신문*, *Giornal di Lavorent*) a l'è el giornal principal de la Corea del Nord, gestii del Comitaa Central del Partii de Lavorà de Corea. L'è nassuu in del november 1945 'me "Chǒngro" ("la strada giusta") e 'l cambia nomm in del 1946.

L'è citaa despess de la Korean Central News Agency e l'è retegnuu la font del pensee offizial de la Corea del Nord. Dal genar 2012 la gh'è la version in ingles.

## Vos corelaa
*The Pyongyang Times
*Kulloja
M

**M** (minuscol **m**), **ema** in lombard, l'è una letera de l'abecee latin.

Ol simbol [m] al representa anca una consonant nasal bilabial ind l'abecee foneteg internazional. 

## Riferiments
O

**O** (minuscol **o**) l'è una letera de l'abecee latin.

Ol simbol [o] al representa anca una vocal posterior semiserrada rotondada ind l'abecee foneteg internazional.

## In lombard
Ind i grafie lombarde l'è dovrada in manera diferenta: la classega milanesa e la Scriver Lombard i la dovra per representar i son /o/, /ɔ/ e /u/ (insé l'è lassad a u la /y/); inscambe, i grafie basade in sul modell ticines i la dovra domà per i prim do, compagn de la grafia de l'italian.
Pentapartito

El **Pentapartito** a l'è stada la coalizion che l'ha governaa l'Italia dal 1981 al 1991, fada su del center-sinistra organich cont l'ingress del Partii Liberal Italian, giamò liaa de la Democrazia Cristiana in di agn '50.

Ne faseven part la Democrazia Cristiana, el Partii Socialista Italian, el Partii Socialista Democrategh Italian
, el Partii Republegan Italian e 'l Partii Liberal Italian.

Dal 1991 al 1993 el Partii Republegan el molla e la coalizion la deventa el quadripartito.
Liber mercaa

El **liber mercaa** a l'è el sistema indova che i prezzi di ben e di servizzi a hinn determinaa domà de la motoa interazion in tra i produttor/venditor e i consumator/crompô. Per definizion, in del liber mercaa i part se ingannen e se forzen no.

El sistema a l'è oppost a l'economia pianificada, indova che 'l governo el scerniss i prezz di ben e di servizzi e ne pianifega el doperà, sistema intermediaa de l'economia messedada, indova che 'l mercaa a l'è generalment liber ma di voeult el Stat l'intervegn per modifegà l'economia.

## Riferiment
*Che cos’è il Capitalismo di Libero Mercato?

## Vos corelaa
*Domanda e offerta
P

**P** (minuscol **p**), **pe** in lombard, l'è una letera de l'abecee latin.

Ol simbol [p] al representa anca una consonant oclusiva bilabial sorda ind l'abecee foneteg internazional. 

## Riferiments
Venceslaa I de Boemia

El **Venceslaa I de [[Boemia]]** (in cecch *Václav*, Praga, 907 circa – Stará Boleslav, 28 settember 935) a l'è staa el duca de Boemia, fioeu del Vratislaa. L'è veneraa 'me Sant de la Gesa Cattolega, degià che la sò nona Ludmilla l'ha educaa in manera cristiana e 'na voeulta andaa al trono l'ha cristianizzaa el sò Paes. L'è staa mazzaa di sicari mandaa del fradell Boleslaa, restaa pagan, e l'è retegnuu on martir.

L'è el patron de la Boemia, de la Cechia e de la Slovacchia.

## Vos corelaa
*Corona de San Venceslaa
*Piazza San Venceslaa
*Aquila de San Venceslaa
Q

**Q** (minuscol **q**), ciamada ***cu*** in lombard, l'è una letera de l'abecee latin.

Ol simbol [q] al representa una consonant oclusiva uvular sorda ind l'abecee foneteg internazional. 

## In lombard
Ind la plu part dei grafie lombarde d'incœ l'è dovrada domà denants a u (plu un'oltra vocal) per marcar ol son /kw/, compagn de l'italian.

Ind la leteradura medievala, inscambe, g'è dei esempe de us anca denants a  per ol son /k/ (per esempe cond l'Uguçon da Laodho). Qesta cerna l'è staita adotada incœ de l'ortografia Scriver Lombard, qe la se ispira ai grafie lombarde plu antige.

## Riferiments
R

**R** (minuscol **r**), **erra** in lombard, l'è una letera de l'abecee latin.

Ind l'abecee foneteg internazional, ol simbol [r] al representa una consonant vibrant alveolar, [R] una consonant vibrant uvular. 

## Riferiments
Jan Zajíc

El **Jan Zajíc** (Vítkov, 3 de luj 1950 – Praga, 25 de febrar 1969) a l'è staa on patriotta cecoslovacch, deventaa simbol de la resistenza anti-sovietega per vesses daa foeugh, in emulazion del Jan Palach, in piazza San Venceslaa.

## Vos corelaa
*Jan Palach
*Evžen Plocek
*Ryszard Siwiec
*Hořící keř
Privatizzazion

La **privatizzazion** a l'è el process economich che 'l sposta la proprietà de 'n ent o 'na società del controll del Stat al privaa.

## Vos corelaa
*Deregolamentazion
*Nazionalizzazion
*Liberalizzazion
*Monopoli natural
Gesa del Carmen (Milan)

La **Gesa del Carmen** (italian: *chiesa di Santa Maria del Carmine*) a l'è ona gesa cattolega del center de Milan.
La se troeuva in de la *Piazza del Carmen*, arent al quarter de Brera. Oltr'a vess ona parocchia de l'Arcidiocesi de Milan, a l'è anca la capellania di fedei milanes de origin filippina.

## Storia
In del 1268 i Carmelitan hinn rivaa a Milan, arent al sit del Castell: lainscì, a partì del secol XIV, hann inviaa a mett in pee el sò convent e la gesa lì arent, che l'è brusada in del 1330. Gnanca la gesa noeuva la gh'ha avuu fortuna: quand i fraa hinn andaa in d'on olter convent, l'è borlada in ruvina. 

La gesa de incoeu l'hann cominciada a fà su in del 1339-1400: gh'è staa daa el progett noeuv al fraa Bernard de Venezzia. La costruzzion de la gesa l'è fenida in del 1446, sotta la direzzion del Peder Antoni Soree (che poeu el saria andaa a progettà el Cremlin de Mosca). Ma anca 'sta gesa noeuva a l'è crodada quasi subet, e per speccià el restaver se gh'ha avuu de speccià ancamò trii agn.
A partì de la metaa del secol XV la gesa l'è stada frequentada soratutt de nobei, come che se ved di tanti tomb in di navad e in di capell. 

In del Ses'cent el presbiteri e la faciada hinn staa cambiaa in stil barocch: el stil neo-romanegh che se ved incoeu a l'è staa curaa del Carlo Maciachin in del 1880.

## Ligamm de foeura
*Sitt offizial

## Alter progett
Gesa de la Vitoria (Milan)

La **Gesa de la Vitoria**, cognossuda in di temp indree come **Monestee de la Vitoria** (italian: *Chiesa di Santa Maria della Vittoria*) a l'è 'na gesa catolega de Milan, in del center storegh e arent a Porta Cines.

## Storia
A l'è de origin medieval, e la se trovava al de là del Navili. In di temp indree la partegniva a l'orden di Umiliaa, ma poeu l'è passada in di man di monegh domenicann.
In del 1629 gh'hann cambiaa la faciada in stil barocch, e 'l restaver l'è fenii in del 1669, grazzie al sostegn del cardinal Omodee, che l'era el fradell de la priora.
In del 1810 el monestee l'è staa sarraa su, e gh'è restaa domà la gesa. In del 1969 l'è stada zeduda a la gesa ortodossa romena de Milan.
## Referenz


## Alter proget
Gesa del Paradis

La **Gesa del Paradis** (italian: *Chiesa di Santa Maria al Paradiso*) a l'è ona gesa catolega de Milan.
La se troeuva in del center storegh in sul Cors de Porta Vigentina.

L'è part de la Comunità Pastorala di Sant Apostoi, insemma a la Gesa de Sant Antoni Abaa, la Gesa de San Franzesch de Sales, la Basilega de San Calimer, la Gesa de San Nazar e la basilega de Sant'Ufemia.

## Storia
La prima preja de la gesa l'è stada missa giò ai 27 de giugn del 1590 de l'arcivescov de Milan Gasper Viscont. On temp a l'era la gesa del convent di terziari francescan, poeu in del 1783 gh'è rivaa lì i Servitta. Quei là s'hinn portaa adree on quader de Santa Luzzia e, soratutt, la preja (che adess a l'è in del center de la navada) indè che segond la tradizzion el San Barnaba l'ha pientaa la cros el dì che l'era rivaa a Milan, ai 13 de marz del 51.
In del 1827 l'orghenista Antoni Brunell el gh'ha miss el sò ustrument a trasmission mecanega, che l'è guarnaa anca al dì d'incoeu; in del 1897 i hann taccaa a fà i restaver de la faciada (che l'è restada barocca). In del 1962 la gesa l'è vegnuda ona parocchia.
## Alter progett

## Vos corelaa
*San Barnaba
*Tredesin de Marz
Gesa de la Passion

La **Gesa de la Passion** (italian: *Chiesa di Santa Maria della Passione*) a l'è ona gesa catolega de Milan, la segonda pussee granda de la citaa dopo del Domm.

La se troeuva in del center storegh, arent al Conservatori e minga tropp delong del Tribunal e del Cors de Porta Vitoria. A l'è vun di esempi pussee bei del manierism milanes. Dent in de la gesa se troeuva quader del Gaudenz Feree, del Daniell Cresp e de tanc olter artista del manierism e barocch lombard.

L'è part de la comunità pastoral di Sant Profeta, insemma a la Gesa de San Babila, a la Gesa de la Madona de la Sanità a la Gesa de San Peder in Gessaa e a la Gesa de San Franzesch de Paola

## Storia
El primm tocch a vess tiraa su (in del 1486) l'è staa quell terminal, faa su comè on otagon con dent vott capell ligaa insema a pianta meza circolar o retangolar. L'impiant primitiv a l'è staa pensaa del Gioann Antoni Amadee, ma l'è staa portaa a tecc del Gioann Battagg. La soa pianta a l'era pu o manch compagna de quella de tanc olter santuari marian de la Lombardia del Renassiment.
Pussee inanz, el Cristofen Lombard l'ha tiraa su el tiburi. 
In del 1573 el Carlo Boromee l'ha ciamaa de slargà la gesa: inscì l'è stada slongada cont on impiant longitudinal, che l'era pussee adatt per la predicazzion. Gh'è staa giontaa i navad (faa del Martin Bass) e la faciada barocca, che l'è del Ses'cent.
In del Vottcent, la cort del sò convent vegg l'è stada trasformada in del Conservatori de Milan.

## Alter progett
Gesa de San Barnaba (Milan)

La **Gesa de San Barnaba** (italian: *Chiesa di San Barnaba*) a l'è ona gesa catolega de Milan.

La se troeuva in del center storegh de Milan, a duu pass del Tribunal.

A l'è staa el primm edifizzi de l'orden di *Barnabitta*, che ciappen el sò nomm propi de quella gesa chì.
## Storia
La gesa l'è stada fada su de l'architett perugin Galeazzo Alessi in del 1561, come gesa mader di Ceregh Regolar de San Pavol, che i hann ciappaa el nomm popolar de "barnabitta" proppi perchè se trovaven lì.

In del 1625 gh'è rivaa el Camillo Procaccini, che l'ha dipingiuu i afresch de la navada e del cor.

In del 2010 l'è staa fenii el restaver de la faciada (l'ultem l'era staa faa in di Agn Sessanta). 

## Riferiment
*Lombardia Beni Culturali
Baizuo

**Baizuo** (/ˈbaɪˌtswɔː/, 白左 , leteralment *[[:wikt:左|mancina]] [[:wikt:白|bianca]]*) l'è un neolojism cines dovrad per parlar de l'elit liberala mancina ocidentala.
Al fa riferiment ai fazion mancine ind la guerra culturala de la politega ocidentala, qe i vœl spantegar ol multiculturalism, ol politegament corret e la discriminazion positiva. In plu de 400 risposte ind el sit *[[Zhihu]]* (maj 2015) , ol termen l'è stait definid come riferiment a qei qe i è ipocritegament *"ossesionads cond el politegament corret"* per *"sodisfar ol so sentiment de superioritaa morala"* motivada d'una *"ignoranta e arroganta"* vision mondiala ocident-centrega qe *"la compatiss ol rest del mond e la pensa qe i sies dei salvador"*.

Un termen correlad l'è  (, , leteralment *Santa Mader*, titol de la mader de un imperador), un riferiment sarcasteg per qelle qe i è guidade (ind i opinion politege) dei emozion e i fa un spetacol ipocrita de altruism e empatia, representade de celebritaa compagne de la J. K. Rowling e de la Emma Watson.

## Riferiments
Joe Belfiore

El **Joe Belfiore** a l'è on informategh statunitens, Corporate Vice President e Operating Systems Group de la Microsoft, responsabil del design de la pupart di software de la Microsoft, in che l'ha scominciaa in del 1990 'me programmator OS/2. L'è anca fondator del "The Game", 'na caccia al tesor de la durada de 24 o 48 or.
Gesa de San Fedee (Milan)

La **Gesa de San Fedee** (ofizzialment in italian: *Chiesa di Santa Maria alla Scala in San Fedele*) a l'è ona gesa catolega de Milan.
La se troeuva in del coeur del center storegh de la citaa, taccada al Palazz Marin.
A l'è la gesa di gesuitta a Milan, e l'è stada fada su per orden de san Carlo Borromee. A l'è considerada vun di modei de l'architettura de la Contrareforma.
Denanz a la gesa a gh'è ona statoa del Lissander Manzon, che l'era on sò parocchian e che l'è mort dopo che l'era scapusciaa di sò basei intant che 'l vegneva foeura de ona messa.

## Alter progett

## Vos corelaa
*Musee San Fedee
Gesa de San Rafaell (Milan)

La **gesa de San Rafaell** (italian: *Chiesa di San Raffaele*) a l'è ona gesa catolega de Milan.
La se troeuva propi in del coeur del center storegh, in de la contrada con l'istess nomm, a duu pass del Domm.
A l'è vuna di ges pussee vegg de la citaa anmò in pee, e l'è menzonada giamò in del 903: al temp a l'era vuna di ses ges che la se trovava intorna a quella central che poeu la saria vegnuda el Domm. Al dì d'incoeu de 'sti ges ghe 'n resta in pee domà dò: la gesa de San Rafaell e quella de San Gotard in Cort.
L'edifizzi che vedom incoeu l'è staa consacraa del San Carlo Borromee in del 1582, e faa su cont i progett del Pellegrino Tibaldi e del Galeazzo Alessi.

## Alter progett
Augusto Pinochet

L**'Augusto Pinochet Ugarte** (Valparaíso, 25 november 1915 – Santiago del Cile, 10 dicember 2006) a l'è staa 'n general e politegh cilen, dittator del sò Paes dal 11 settember 1973, quand che l'è staa mittuu al governo de 'n golpe al 11 marz 1990, quand che i liber elezion l'han casciaa via.

Autor di politegh autoritari, conservatris e liberista, l'è staa accusaa di crimen contra l'umanità per avè mazzaa in tra i 1'200 e i 3'200 oppositor, i inscì ciamaa desaparecidos, e avènn torturaa tant pussee. Inscambi, però, el sò governo l'ha reppresentaa 'na svoeulta in l'economia cilena, che l'è deventada vuna di pussee fort e important de l'America del Sud.

La soa costituzion l'è ancamò in vigor, con di emendament, anca se gh'è stada, dopo 'n referendum del 2020, 'na costituenta che l'ha provaa a fànn vuna noeuva, però la sgent in di referendum del 2022 e del 2023 l'ha votaa inscì de tegnì quella veggia.

## Riferiment
*Pinochet Ugarte, Augusto
*How Chile Successfully Transformed Its Economy
*Cile, 45 anni fa il colpo di Stato del generale Pinochet

## Alter proget

## Vos corelaa
*Operazion Condor
*Miracol del Cile
*Pinochetism
*Colp de Stat in Cile del 1973
*Plebiscitt cilen del 1988
Gesa de San Vitor (Milan)

La **gesa de San Vitor** (ofizzialment in italian: *[[basilica]] prepositurale di San Vittore al Corpo*) a l'è ona gesa catolega de Milan.
La se troeuva in la *contrada de San Vitor*, in del center storegh de Milan, minga delongh de la gesa de Sant Ambroeus.

## Storia
La prima gesa l'è stada fada su indè che gh'era el vegg mausolee de l'imperador Valentinian II (i ruvinn se troeuven sotta terra): a l'è stada vuna di grand basilegh paleocristiann menzonaa del Sant Ambroeus.
Cont el passà del temp, la gesa l'è stada per secoi in di man di Olivetan, che gh'aveven lì el sò monestee (che incoeu a l'è 'l Musee de la Scienza): hinn staa proppi i Olivetan a daggh a la gesa veggia l'aspett del dì d'incoeu.

## Alter progett
Elettrotreno FS ETR.600

L**'Elettrotreno FS ETR.600** a l'è 'n elettrotreno cont el pendolament progettaa de la Alstom per Trenitalia e part de la familia del Noeuv Pendolino, doperaa anca in àlter Stat.

## Storia
El treno a l'è staa desvilupaa a partì del 2004 'me evoluzion di treni ad assett variabil de la familia del Pendolino e l'è staa crompaa in 12 esemplar de la Trenitalia cont la società italosvizzera Cisalpino che n'ha crompaa alter 14.

I treni hinn staa consegnaa in del 2007 e hinn entraa in servizzi in sui relazion Roma-Bari (3 or e 59 menut) e Roma-Regg de Calabria (5 or e 14 menut).

In del 2008 a hinn doperaa paj servizzi classifegaa 'me Frecciargento.

## Caratteristegh tecnegh
Ògni treno a l'è faa de sett element e 'l terz l'è mità trasport viaggiator mità bar/self service, cont anca el compartiment del capotreno. 

L'alimentazion a l'è sia la classega 3 kV CC sia l'alimentazion AV a 25 kV CA e l'è bon de rivà a 250 km/h. El gh'ha anca SCMT e ERTMS per vèss guidaa de domà 'n macchinista, cont la possibilità de ospità in gabina on segond agent.

El gh'ha anca el rampin automatich per cobbiànn 2 senza intervent del personal de terra.

## Galleria di foto


File:Treno per Venezia.jpg|Treno in livrea Eurostar Italia
File:ETR 600 "Frecciargento" 01.JPG|Treno in corsa
File:ETR 600 Arezzo train station 2007.jpg|Treno in livrea de proeuva
File:Etr 600 pendolino frecciargento.jpg|Treno fermo
File:FS ETR 600.105 (3) in Venezia.jpg|Particolar del logo Eurostar
File:HST Rome.JPG|Elettrotreno FS ETR.450 cont on ETR.600
File:Train at Vatican City Railway Gate.jpg|Treno in entrada a la stazion de la Città del Vatican



## Vos corelaa
*Frecciargento
*Elettrotreno Cisalpino ETR.610

## Bibliografia
*Angelo Nascimbene, Il nuovo Pendolino ETR 600, in Tutto treno, 18 (2006), n. 201, pp. 18–25

## Alter progett
S

**S** (minuscol **s**), **essa** in lombard, l'è una letera de l'abecee latin.

Ind l'abecee foneteg internazional, ol simbol [s] al representa la consonant fricativa alveolar sorda. 

## Riferiments
U

**U** (minuscol **u**), l'è una letera de l'abecee latin.

Ind l'abecee foneteg internazional, ol simbol [u] al representa una vocal posterior volta e rotondada.

## In lombard
Ind la grafia classega milanesa e ind la Scriver Lombard l'è dovrada per marcar ol son /y/; inscambe, ind i grafie basade in sul modell ticines l'è dovrada per ol son /u/, compagn de l'italian.
Nazionalizzazion

La **nazionalizzazion** a l'è el process de spostà la proprietà e la gestion de 'n entità del privaa al Stat, in manera provvisoria, roba che la capita soratutt in temp de guerra, o permanenta.

In la pupart di democrazij liberal el Stat el gh'ha la possibilità de ciappà vergòtt per di question de publega utilità, a patt de pagà on indennizz. In di revoluzion comunista despess gh'è staa di nazionalizzazion sènza indennizz.

## Vos corelaa
*Statalism
*Monopoli natural
*Privatizzazion
*Liberalizzazion
Monopoli natural

El **monopoli natural** a l'è la situazion economega de monopoli dovuda al facc che 'l numer de impres ottimal in del settor a l'è vun.

A hinn tipicament di monopoli naturaj la pupart di infrastruttur, soratutt in di Stat pussee piscinitt, 'me la trasmission de l'energia elettrica, del gas, de l'aqua o i strad, i port o i aeroport.

In di situazion de monopoli natural despess el monopolista a l'è el Stat o 'n privaa de lu scernuu.

## Riferiment
*Monopolio naturale - Treccani
V

**V** (minuscol **v**), ***ve*** (masqil) in lombard, l'è una letera de l'abecee latin.

Ind l'abecee foneteg internazional, ol simbol [v] al representa la consonant fricativa labiodental sonora. 

## Riferiments
Stop (segnal)

El **stop** a l'è 'n segnal stradal che 'l obbliga i veicoi a fermàss e a dà la precedenza in d'on intersezion.

In la pupart di Stat, grazia a la Convenzion de Vienna, a l'è 'n segnal ross ottagonal con scritt, in ingles o in la lengua locala, "STOP". A l'è ammess anca on segnal circolar con dent on triangol invers e la scritta.

## Galleria di foto

File:Italian traffic signs - fermarsi e dare precedenza - stop.svg|Classich stop, in la version italiana
File:Fig. 50 - Arresto all'incrocio - 1959.svg|Cartell secondari, in la veggia version italiana
File:Yellow stop sign.svg|Varianta gialda, doperada antigament in di Stat Unii
File:Obr. 30a - Stůj, dej přednost jízdě na hlavni silnici! StVO im Protektorat Böhmen und Mähren, 1939.svg|Version doperada in del Protettoraa de Boemia e Moravia
File:Bangladesh road sign A1.svg|Modell sènza scricc, doperaa in Nepal e Bangladesh
File:Papua New Guinea stop sign.svg|Cartell doperaa in Papua Noeuva Guinea


## Alter progett

## Vos corelaa
*Semafer
*Dà la precedenza (segnal)
Segnalament ferroviari

El **segnalament ferroviari** a l'è el sistema doperaa per regolà el traffich in su 'na linia ferroviaria o tranviaria e impedì i collision frontai in sui lign a binari unich e i tamponament in sui alter lign o regolà el traffich in di stazion ferroviari.

## Alter progett

## Vos corelaa
*ERTMS
*Segnal ferroviari
*Ripetizion in gabina
Socialism democrategh

El **socialism democrategh** a l'è la filosofia politega che la voeur rivà a di obbiettiv socialista dent de on sistema democrategh, differentement di idej coercitiv 'me el marxism-leninism. El socialism democrategh el refuda el modell sovietich de economia pianificada e l'autoritarism in favor de 'n sistema de nazionalizzazion di cert aziend e infrastruttur cont on governo elegiuu democraticament.

## Partii socialista democrategh
*Partii Laborista del Regn Unii
*Partii Socialista del Portogall
*Moviment de la Sinìstra Verda (Islanda)
*Die Linke
*Sinistra Italiana

## Politegh che s'hinn deciaraa socialista democrategh
*Hugo Chávez
*Salvador Allende
*David Ben-Gurion
*Willy Brandt
*Alexander Dubček
*Michail Gorbačëv
*Fernando Lugo
*Nelson Mandela
*François Mitterrand
*Jawaharlal Nehru
*Pedro Sánchez
*Luiz Inácio Lula da Silva
*Alexis Tsipras
*Jeremy Corbyn
*Bernie Sanders

## Vos corelaa
*Socialdemocrazia
*Socialism cont on volt uman
Islamism

L**'islamism** a l'è l'insemma di idej che pensen che l'Islam el gh'abia de guidà la vita publega e privada e donca vèss 'na font del diritt. A l'è retegnuu l'azion politega de l'Islam e l'è donca ciamaa anca Islam politegh.

## Vos corelaa
* Jihadism
* Fondamentalism islamich
* Partii islamich
* Socialism islamich